b'\n_START_ARTICLE_\nKyzylas\n_START_SECTION_\nIstorija\n_START_PARAGRAPH_\nMiestas \xc4\xafkurtas 1914 m. Belocarsko (\xd0\x91\xd0\xb5\xd0\xbb\xd0\xbe\xd1\x86\xd0\xb0\xd1\x80\xd1\x81\xd0\xba) pavadinimu. 1918 m. pervadintas \xc4\xaf Chem Beldyr\xc4\x85 (\xd0\xa5\xd0\xb5\xd0\xbc-\xd0\x91\xd0\xb5\xd0\xbb\xd0\xb4\xd1\x8b\xd1\x80), o 1936 m. \xe2\x80\x93 \xc4\xaf Kyzyl\xc4\x85 (tuvi\xc5\xb3 k. \xe2\x80\x93 \xe2\x80\x9eraudonas\xe2\x80\x9c). 1921\xe2\x80\x931944 m. buvo Tuvos Liaudies Respublikos sostine. Jai prisijungus prie Rusijos tapo administraciniu centru.\n_START_SECTION_\nLankytini objektai\n_START_PARAGRAPH_\nKyzylas laikomas Azijos geografiniu centru. Prie Jenisiej\xc5\xb3 santakos (Jenisiejaus prad\xc5\xbeia) pastatytas centr\xc4\x85 \xc5\xbeymintis obeliskas. Yra kra\xc5\xa1to muziejus, kuriame saugomi Tuvoje rasti archeologiniai radiniai. Yra dar keli muziejai. Dramos teatras, filharmonija. Budist\xc5\xb3 \xc5\xa1ventyklos: Ce\xc4\x8denlingas, Tuvdan \xc4\x8cojchorlingas. Svarbiausia \xc5\xa1vietimo institucija \xe2\x80\x93 Tuvos valstybinis universitetas.\n_START_SECTION_\nEkonomika\n_START_PARAGRAPH_\nMa\xc5\xa1in\xc5\xb3, maisto, lengvoji, medienos apdirbimo pramon\xc4\x97. Netoliese i\xc5\xa1gaunamos akmens anglys. Keliai \xc4\xaf Abakan\xc4\x85 ir Ak Dovurak\xc4\x85. Oro uostas.'